# Egipto sfinksas

### Straipsnis iš Vikipedijos, laisvosios enciklopedijos.

Sfinksas (Berlyno muziejus) iš Meyers Konversationslexikon 1888
Sfinksas
Avingalvių sfinksų alėja į Karnako šventyklą, Tėbai.

Sfinksai senovės Egipto laikų – gulinčio liūto su žmogaus ar avino galva figūra. Kai kurie sfinksai taip pat turi sparnus. Dauguma statulų, kurios vadinamos sfinksais, vaizduoja karalių arba faraoną kaip Saulės dievą.

Žodis „sfinksas“ kilęs iš graikų kalbos sphingo ir reiškia „pasmaugti“, arba iš egiptietiško spanch ir reiškia „tas, kuris gauna gyvybę“.

Garsiausias sfinksas yra Didysis Gizos sfinksas, pastatytas vakariniame Nilo krante apie 2550-2520 pr. m. e., valdant IV-osios dinastijos karaliams. Jis vaizduoja tupintį liūtą žmogaus galva. Figūra yra apie 73,5 m ilgio, 4 m pločio ir apie 20 m aukščio. Vien tik priekinės letenos yra apie 15 m ilgio. Dažų likučiai prie ausies leidžia daryti išvadą, kad figūra anksčiau buvo spalvotai dažyta. Figūra buvo iškalta kalkakmenio kalvoje. Šalia sfinkso buvo įrengta šventykla, kuri yra tiksliai vienoje linijoje su Cheopso piramidės slėnio šventykla.

Sfinkso paskirtis nėra žinoma. Galima jo paskirtis buvo saugoti Gizos plokštikalnį. Vokietijos egiptologas Herbertas Rikė (Herbert Ricke) mano, kad statula priklausė Saulės kultui ir vaizduoja Harmachį. Egipto karaliai laikė save dievo Horo įkūnijimu. Galimas daiktas, kad statula, turinti Saulės dievo Horo išvaizdą, yra faraono Chefreno atvaizdas. Manoma, kad sfinkso galva vėliau buvo uždėta ant liūto kūno ir daug kartų perdaryta. Taipogi manoma, kad dėl nudaužtos nosies „kalti“ turkų artilerijos būriai, kurie naudodavo sfinksą artilerijos pratyboms.

Kai kur aiškinama, kad XV a. arabai nudaužė sfinksui nosį todėl, kad islamas draudė vaizduoti dievus. Sfinkso amžius neaiškus, spėjama, kad jis buvo pastatytas faraono Chefreno užsakymu maždaug 2520 prieš Kristų.

Sfinksą dažnai užpustydavo smėlis. Tarp sfinkso letenų yra sapnų stela, kurioje pasakojama apie Tutmozį IV, XVIII dinastijos atstovą. Vieną kartą jis užmigo prie beveik smėliu užnešto sfinkso. Sapne sfinksas Tutmoziui pasakė, jog jei jis išlaisvins sfinksą iš smėlio, tai taps Egipto karaliumi. Sfinksą buvo visiškai palaidojęs smėlis nuo Viduramžių iki XIX a. pradžios. Sfinksas galutinai atkastas 1920 m.

Gizos piramidės ir Sfinksas priklauso prie žymiausių Egipto architektūros paminklų.

## [taisyti] Nuorodos

- Medžiaga iš www.arzinai.lt straipsnio Kas yra sfinksai? Kokia jų istorija?
- Didysis sfinksas (Gitana Andriulionytė)

Rodomas puslapis "http://lt.wikipedia.org../../../e/g/i/Egipto_sfinksas.html"

Kategorija: Egipto paminklai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- Français